CELEX: 32005R2029
Language: lt
Date: 2005-12-13 00:00:00
Title: 2005 m. gruodžio 13 d.  Komisijos reglamentas (EB) Nr. 2029/2005, atidarantis tarifines kvotas 2006 m. tam tikroms į Bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Norvegija

14.12.2005   
            
            
               LT
            
            
               Europos Sąjungos oficialusis leidinys
            
            
               L 327/11
            
         KOMISIJOS REGLAMENTAS (EB) Nr. 2029/2005
   2005 m. gruodžio 13 d.
   atidarantis tarifines kvotas 2006 m. tam tikroms į Bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Norvegija
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 2004 m. spalio 25 d. Tarybos sprendimą 2004/859/EB dėl Europos bendrijos ir Norvegijos Karalystės susitarimo pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo sudarymo (2), ypač į jo 2 straipsnį,
   kadangi:
   
               (1)
            
            
               Susitarime, sudarytame pasikeičiant laiškais tarp Europos bendrijos ir Norvegijos Karalystės dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo, III punkte numatomos metinės tarifinės kvotos tam tikroms importuojamoms prekėms, kurių kilmės šalis yra Norvegija. Reikia atidaryti šias kvotas 2006 m.
            
         
               (2)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), nustatomos tarifinių kvotų administravimo taisyklės. Tikslinga numatyti, kad šiuo reglamentu atidaromos tarifinės kvotos būtų administruojamos pagal tas taisykles.
            
         
               (3)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Bendrijos tarifinės kvotos I priede išvardytoms prekėms, kurių kilmės šalis yra Norvegija, atidaromos nuo 2006 m. sausio 1 d. iki gruodžio 31 d.
   2 straipsnis
   1 straipsnyje nurodytas Bendrijos tarifines kvotas Komisija administruoja pagal Reglamento (EEB) Nr. 2454/93 308a, 308b ir 308c straipsnius.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 13 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 370, 2004 12 17, p. 70.
   
      (3)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 883/2005 (OL L 148, 2005 6 11, p. 5).
   PRIEDAS
   Metinės tarifinės kvotos, taikomos į Bendriją importuojamoms prekėms, kurių kilmės šalis yra Norvegija
   
               Eilės numeris
            
            
               KN kodas
            
            
               Aprašymas
            
            
               Metinės kvotos apimtis nuo 2006 1 1
            
            
               Kvotos ribose taikomas muito tarifas
            
         
               09.0765
            
            
               1517 10 90
            
            
               Margarinas, išskyrus skystąjį margariną, kurio sudėtyje yra ne daugiau kaip 10 % masės pieno riebalų
            
            
               2 470 tonų
            
            
               Netaikomas
            
         
               09.0771
            
            
               ex22071000 (TARIC kodas 90)
            
            
               Nedenatūruotas etilo alkoholis, kurio alkoholio koncentracija, išreikšta tūrio procentais, ne mažesnė kaip 80 % tūrio, kitas nei gautas iš EEB sutarties I priede išvardytų žemės ūkio produktų
            
            
               164 000 hektolitrų
            
            
               Netaikomas
            
         
               09.0772
            
            
               ex22072000 (TARIC kodas 90)
            
            
               Denatūruotas etilo alkoholis ir kiti denatūruoti bet kurio stiprumo spiritai, kiti nei gauti iš EEB sutarties I priede išvardytų žemės ūkio produktų
            
            
               14 340 hektolitrų
            
            
               Netaikomas
            
         
               09.0774
            
            
               2403 10
            
            
               Rūkomasis tabakas, kurio sudėtyje nėra tabako pakaitalų arba yra bet koks jų kiekis
            
            
               370 tonų
            
            
               Netaikomas